Абу-ТӀелип ша миска, бераш дукха долуш хиларна, Мухьаммадна болх лохуш вара, шайна дахарехь гӀо хилийта. Цо цуьнга элира: „Вайн гӀуллакх ледара ду, вайн хӀара зама хала ю. Я ахча а дац вайн, я болх а бац. Хадижата шен метта махлело стаг вохуьйту: юхкург дӀайохкийта, оьцург эцийта, шена пайда хилийта. Хьо иза йолчу водахьара, цо кхин стаг ца вахийта, хьо вохуьйтур ма вара, хьо шена вевза дела, хьо массарел тешаме волу дела. Суна-м ца лаьара хьо Шема вахийта, жуьгташа хьуна зулам дарна кхоьруш. ХӀетте а, вайн кхин дан амал дац-кха“.